Regijski NVO center – Društvo za razvijanje prostovoljnega dela Novo mesto

Rozmanova 30

8000 Novo mesto

Novo mesto, 29. 9. 2014

**Primerjava med županskimi kandidati na temo sodelovanja z nevladnimi organizacijami: Občina Mirna**

Regijski NVO center je na vse kandidate v izbranih občinah naslovil vprašalnik, ki je namenjen ugotavljanju stališč županskih kandidatov in kandidatk o sodelovanju z društvi in drugimi nevladnimi organizacijami, ter odraža njihov odnos do nevladnih organizacij. Na vprašalnik sta odgovorila oba kandidata za župana oz. županjo Občine Mirna, in sicer: Dušen Skerbiš in Milena Drčar.

Županski kandidati so objavljeni po vrstnem redu prejetja izpolnjenih vprašalnikov. Vsem kandidatom se za sodelovanje lepo zahvaljujemo. Za več informacij smo vam na voljo: drpdnm@gmail.com, 07 39 39 311

S spoštovanjem

Maja Žunič Fabjančič

Koordinatorka projekta Regijski NVO center

1. **Ali se strinjate, da društva in druge nevladne organizacije na področjih socialnega varstva, kulture, zdravja, športa, gasilstva idr. pomembno prispevajo k dvigu kakovosti življenja občanov?**

**Dušan Skerbiš, Avgust Gregorčič In Skupina Volivcev**

Kot župan občine Mirna sem podpisal sporazum o sodelovanju z nevladnimi organizacijami, ker se zavedam, da je sodelovanje nevladnih organizacij in lokalne skupnosti temelj za uspešno delo vseh, ki v lokalnem okolju delujejo v društvih in družbenih organizacijah. Na Mirni veliko število občanov uresničuje svoje interese v različnih društvih in tako kljub temu, da smo majhna občina namenjamo sorazmerno velik del sredstev za njihovo delovanje.

Prepričan sem, da je osebno angažiranje župana dovolj dobra popotnica za uspešno in kreativno delo društev in vseh nevladnih organizacij tudi za v prihodnje.

**Milena Drčar, Mario Umek In Skupina Volivcev**

Se popolnoma strinjam. V majhni občini kot je Mirna, deluje bolj ali manj uspešno kar 25 različnih društev.

**2. Kaj bi izpostavili kot najbolj pereče probleme v občini?**

**Dušan Skerbiš, Avgust Gregorčič In Skupina Volivcev**

/

**Milena Drčar, Mario Umek In Skupina Volivcev**

Nevladne organizacije in društva je potrebno pobliže predstaviti širšemu krogu ljudi in jih na pravi način povabiti k sodelovanju.

**3. Pri reševanju katerih problemov vam lahko društva in druge nevladne organizacije po vašem mnenju pomagajo in kako boste društva in druge nevladne organizacije vključevali v reševanje lokalnih problemov?**

**Dušan Skerbiš, Avgust Gregorčič In Skupina Volivcev**

/

**Milena Drčar, Mario Umek In Skupina Volivcev**

Društva in druge nevladne organizacije bom aktivno vključila v pripravo strategije razvoja občine, da bo točno določeni pogoji za razvoj in konstruktivno sodelovanje.

**4. Ali se vam zdi koristno:**

**a. Na seje občinskega sveta vabiti društva in druge nevladne organizacije, ki delujejo na področjih, o katerih razpravlja občinski svet?**

**Dušan Skerbiš, Avgust Gregorčič In Skupina Volivcev**

/

**Milena Drčar, Mario Umek In Skupina Volivcev**

Če se razpravlja konkretno o zadevah, ki jih je moč rešiti v sodelovanju z društvom ali nevladno organizaciji, je vabilo koristno.

**b. Iskati rešitve skupaj z društvi in drugimi nevladnimi organizacijami ter vključevati društva in druge nevladne organizacije v oblikovanje gradiv in rešitev še preden se obravnavajo na seji občinskega sveta?**

**Dušan Skerbiš, Avgust Gregorčič In Skupina Volivcev**

/

**Milena Drčar, Mario Umek In Skupina Volivcev**

Preko odborov in komisij. Sicer pa sprotno usklajevanje in iskanje rešitev.

**c. Izvajanje nekaterih javnih storitev (npr. izvajanje pomoči na domu, upravljanje objektov ipd.) prenesti na društva in druge nevladne organizacije s ciljem »za enak denar več«? Na katerih področjih vidite priložnost za tovrstno sodelovanje?**

**Dušan Skerbiš, Avgust Gregorčič In Skupina Volivcev**

/

**Milena Drčar, Mario Umek In Skupina Volivcev**

Na vseh naštetih.

**d. Za izvajanje storitev in reševanje problemov z društvi in drugimi nevladnimi organizacijami vzpostavljati javno-zasebna partnerstva? Na katerih področjih vidite priložnost za tovrstno sodelovanje?**

**Dušan Skerbiš, Avgust Gregorčič In Skupina Volivcev**

/

**Milena Drčar, Mario Umek In Skupina Volivcev**

Koristno, saj razbremeni proračun in zmanjša zadolževanje. Sodelovanje je možno na vseh področjih.

**e. Izvajati regionalne razvojne projekte tudi v sodelovanju z društvi in drugimi nevladnimi organizacijami? Na katerih področjih vidite priložnost za tovrstno sodelovanje?**

**Dušan Skerbiš, Avgust Gregorčič In Skupina Volivcev**

/

**Milena Drčar, Mario Umek In Skupina Volivcev**

Predvsem pri sodelovanju na razpisih.

**5. Ali bi v vaši občini uvedli večletno financiranje nevladnih organizacij, ki delujejo v javnem interesu in imajo že delno zagotovljena sredstva iz državnih in evropskih virov?**

**Dušan Skerbiš, Avgust Gregorčič In Skupina Volivcev**

/

**Milena Drčar, Mario Umek In Skupina Volivcev**

Zagotovo.

**6. Ali bi bili pripravljeni v vaši občini zagotoviti sredstva za podporo zaposlovanju dolgotrajno brezposelnih mladih v okviru programa javnih del, ki bi delo opravljali v nevladnih organizacijah?**

**Dušan Skerbiš, Avgust Gregorčič In Skupina Volivcev**

/

**Milena Drčar, Mario Umek In Skupina Volivcev**

Z veseljem v okviru zakonskih možnosti.

**7. Ali boste pri sprejemanju strateških dokumentov aktivno vključevali nevladne organizacije, ki delujejo na področjih, ki jih strateški dokumenti obravnavajo (mladina, kultura ipd.)?**

**Dušan Skerbiš, Avgust Gregorčič In Skupina Volivcev**

/

**Milena Drčar, Mario Umek In Skupina Volivcev**

Vsekakor in povsod.